Lav et referat af nedenstående tekst:

Tekst:
Mange nordjyder kan se frem til at få vaccinenålen stukket i armen denne sommer, og nu kan endnu flere end tidligere planlagt få deres stik inden for de næste uger. Tirsdag indgik Danmark en aftale med Rumænien om køb af 1,17 millioner Pfizer-vacciner, og det betyder, at vaccinekalenderen i Danmark kan fremrykkes mellem to til tre uger. Det er særligt aldersgruppen med de 30-34-årige, som vil opleve at blive inviteret til vaccination tidligere end planlagt. -	Vi er ved at lægge planerne nu, for der skal indkaldes mere personale til at give vaccinerne,  siger Anders Cinicola, der er chefkonsulent i Region Nordjylland. - Det betyder også, at de planer, vi allerede har lagt for sommerferieperioden for, hvor mange, der skal vaccineres hvornår, skal revurderes, så vi får brugt de sidste vacciner, siger han. Udfordring med sommerferien Sundhedsstyrelsen har endnu ikke meldt ud, hvordan den opdaterede vaccinekalender kommer til at se ud. Derfor har Region Nordjylland heller ikke sendt ekstra invitationer ud til borgere endnu. Men det regner de med at gøre, når vaccinationskalenderen ligger klar. Det betyder også, at der bliver ekstra at se til på vaccinestederne, og det falder sammen med, at sommerferien rammer: -	Det er rigtig glædeligt, at der kommer mange vacciner, for det har vi været klar til længe, siger Anders Cinicola og tilføjer: - Når det så er sagt, så er det også en udfordring, at det bliver meldt ud med kort varsel og lige inden sommerferien, for det betyder, at vi har skulle smide alt og ændre på planerne. Men det er vi klar til, siger han. Besked i e-boks I løbet af denne uge vil årgangene 1985, 1986, 1992, 1993 og 1994 blive inviteret til første stik med vaccinen. Årgang 87-91 samt den nye målgruppe, 12-15-årige, er herefter de eneste, der mangler. Region Nordjylland kan endnu ikke sige, hvornår de vil blive inviteret. Invitationen til vaccine kommer i e-boks, og vaccinetiden kan herefter bookes på vacciner.dk. Indtil videre er der kun en kommune, der er færdigvaccineret. Det gælder landets mindste kommune, nemlig Læsø, hvor alle over 16 år, der har takket ja til vaccinen, har fået begge stik. TV2 Nord var med, da de sidste stik blev givet torsdag 24.06.21:

Referat:
Region Nordjylland har travlt med at finde ekstra personale og lægge nye planer for vaccinationskalenderen, efter det er kommet frem, at Danmark har købt 1,17 millioner flere Pfizer-vacciner.